**Ministru kabineta noteikumu projekta “Grozījumi Ministru kabineta 2017.gada 4.aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2017. gada 4. aprīļa noteikumos Nr. 199 “Noteikumi par dabasgāzes apriti un akcīzes nodokļa piemērošanas kārtību”” (turpmāk – noteikumu projekts) izstrādāts saskaņā ar likuma “Par akcīzes nodokli” (turpmāk – likums) 2. panta 7.1 daļu, 6.1 panta piekto daļu, 15.1 panta ceturto daļu, 22. panta sesto daļu un pārejas noteikumu 125. punktu.Noteikumu projekts paredz noteikt nosacījumus un kārtību, kādā piemēro šā likuma pārejas noteikumu 125. punktā noteikto samazināto nodokļa likmi dabasgāzei kā degvielai transportam un izvērtē nodokļa maksātāja atbilstību tās piemērošanai, kārtību, kādā piešķir vai anulē tiesības to piemērot, kārtību, kādā tiek aprēķināts un atgūts nelikumīgs komercdarbības atbalsts kopā ar procentiem, ja nodokļa maksātājs nepamatoti piemērojis minēto nodokļa likmi, kā arī nosaka minētās nodokļa likmes administrēšanas kārtību. Atbilstoši tam, ka spēkā esošie samazinātās nodokļa likmes valsts atbalsta (komercatbalsta) *de minimis* regulējuma noteikumi jau 2021. gada decembrī var ierobežot tirgus dalībnieku aktivitāti dabasgāzes kā degvielas transportam uzpildes infrastruktūras paplašināšanā, noteikumu projektam jābūt pieņemtam līdz 2021. gada 1. novembrim, paredzot tā stāšanos spēkā uzreiz pēc Eiropas Komisijas lēmuma pieņemšanas par atbalsta pasākuma atbilstību Eiropas Savienības iekšējam tirgum. |

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Noteikumu projekts ir izstrādāts pamatojoties uz likuma 2. panta 7.1 daļu, 6.1 panta piekto daļu, 15.1 panta ceturto daļu, 22. panta sesto daļu un pārejas noteikumu 125. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd akcīzes nodokļa likmei dabasgāzei, ko izmanto transportam, ir samazināta balstoties uz *de minimis* atbalsta mehānisma pamata. Sākot ar 2021. gada pavasari, izmainījušās dabasgāzes kā degvielas transportam tirgus attīstības prognozes, kas indikatīvi nosaka, ka jau no 2021. gada decembra būs izsmelts *de minimis* ietvaros sniedzamais atbalsts. Tā rezultātā, likuma grozījumi, kas stājās spēkā 2021.gada [xx.septembrī], paredz, ka turpmāk tiks noteikts nodokļu likmes samazinājums, kas uzskatāms par valsts atvalstu. Šāds valsts atbalsts sniedzams ievērojot Eiropas Komisijas 2014. gada 28. jūnija paziņojuma Nr. 2014/C 200/01 “Pamatnostādnes par valsts atbalstu vides aizsardzībai un enerģētikai 2014.–2020. gadam” (turpmāk – Pamatnostādnes) nosacījumus: * atbilstoši 18 (i) apakšpunktā “atbalsts samazinātu vides nodokļu vai atbrīvojumu no tiem” noteiktajai atbalsta pasākuma definīcijai,
* ievērojot 3.1. iedaļā “Kopējie novērtēšanas principi” norādītos atbilstības kritērijus,
* ievērojot 3.2. iedaļā “Vispārējie saderīguma nosacījumi” norādītos vispārējos atbalsta saderīguma nosacījumus,
* ievērojot atbalsta definīcijai piekritīgus 3.7.1. apakšiedaļā “Atbalsts samazinātu vides nodokļu vai atbrīvojumu no tiem veidā” norādītos nosacījumus vai Eiropas Savienības tiesību akta, kas aizstāj Komisijas paziņojumu, nosacījumus.

Ņemot vērā to, ka izstrādājot atbalsta pasākumu, kas tiks ieviests atbilstoši Eiropas Komisijas pieņemtām vadlīnijām, ziņojumiem, paziņojumiem, nostādnēm vai pamatnostādnēm, noteikumu projektā ir paredzēts iekļaut un pārņemt visas nepieciešamās prasībās no minētām Pamatnostādnēm, tostarp noteikumu projektā tiek noteikti: * nosacījumi un kārtība, kādā piemēro likuma pārejas noteikumu 125. punktā noteikto nodokļa likmi 1,91 euro par MWh un izvērtē nodokļa maksātāja atbilstību tās piemērošanai,
* kārtība, kādā piešķir vai anulē tiesības piemērot Pārejas noteikumu 125. punktā noteikto nodokļa likmi,
* kārtība, kādā tiek aprēķināts un atgūts nelikumīgs komercdarbības atbalsts kopā ar procentiem, ja nodokļa maksātājs nepamatoti piemērojis minēto nodokļa likmi,
* kārtība, kādā tiek administrēta minētās nodokļa likmes sniegšana.

Līdz ar to atbilstoši kompetencei Būvniecības valsts kontroles birojam (turpmāk – BVKB) būs jāveic dabasgāzes kā degvielas transportam tirgotāju iesniegumu (Noteikumu projekta 1. pielikums) izvērtēšana, tostarp vērtējot valsts atbalsta saņēmēja, t.i. dabasgāzes kā degvielas transportam tirgotāja atbilstību 70.18 punktā minētajai prasībai, kā arī ievērojot aizliegumu valsts atbalstu kumulēt ar valsts atbalsta citu atbalsta programmu vai individuālā atbalsta projekta ietvaros, tai skaitā ar *de minimis* atbalstu. Pēc iesnieguma izvērtēšanas BVKB mēneša laikā pieņems lēmumu piešķirt tiesības vai nepiešķirt tiesības dabasgāzes kā degvielas transportam tirgotājam līdz 2025. gada 31. decembrim iegādāties dabasgāzi, kurai piemēro likuma pārejas noteikumu 125. punktā noteikto nodokļa likmi.Attiecībā uz akcīzes nodokļa un valsts atbalsta uzraudzības administrēšanu, informācijas apmaiņa par dabasgāzes kā degvielas transportam, ciktāl šī informācijas apmaiņa attiecas uz likuma pārejas noteikumu 125. punktā norādītās samazinātās nodokļa likmes piemērošanu, notiks starp Valsts ieņēmumu dienestu un BVKB, un tā tiks nodrošināta reizi gadā līdz kalendārā gada 1.februārim par iepriekšējo kalendāro gadu.Noteikumu projekts paredz noteikt dabasgāzes kā degvielas transportam tirgotāja atbildību, ja tiek konstatēts Pamatnostādnēs noteikto prasību pārkāpums, un tiek noteikta kārtība, kā tiek samaksāts nodoklis kā saņemtais komercdarbības atbalsts, kā arī kārtība, kā tiek atgūts nelikumīgi saņemtais komercdarbības atbalsts. Saskaņā ar nepieciešamību atgūt pilnīgi visu nelikumīgi saņemto komercdarbības (valsts) atbalstu kopā ar noteiktiem procentiem visā nelikumīga komercdarbības (valsts) atbalsta saņemšanas periodā, nelikumīgā komercdarbības atbalsta apmērs kopā ar procentiem ir aprēķināms periodā par trīs gadiem likumā “Par nodokļiem un nodevām” noteiktajā kārtībā, bet pārsniedzot trīs gadu periodu - saskaņā ar šādu formulu: kopējā atgūstamā summa = sākotnējā vērtība (piešķirtā atbalsta summa) x (1 + atsauces likme)gadi x (1 + atsauces likme)dienu skaits/365.  Ņemot vērā nepieciešamību jau sākotnējā posmā komercatbalsta piešķiršanas fāzē noteikt potenciālā komercatbalsta saņēmēja atbildību attiecībā uz noteikumu ievērošanu, ir noteiktas pieteikumā komercatbalsta saņemšanai veidlapā norādāmās informācijas saturs (Noteikumu projekta 1. pielikums).  |
| 3. | Projekta izstrādē iesaistītās institūcijas | Ekonomikas ministrija, BVKB. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta pieņemšana attiecas uz komersantiem, kas pašlaik tirgo dabasgāzi kā degvielu transportam, kā arī potenciāli lielāko degvielas tirgotāju skaitu, kuri var izmatot samazinātās akcīzes nodokļa dabasgāzei kā degvielas transportam priekšrocības, ja veiks investīcijas dabasgāzes kā degvielas transportam uzpildes punktu būvniecībā.Pastarpināti, radot lielāku motivāciju izvēlēties dabasgāzes, kā arī nākotnē – biometāna darbināmo autotransportu, plašāk pieejamas uzpildes infrastruktūras dēļ, noteikumu projekts attiecas uz dabasgāzes un biometāna darbināmo autotransporta īpašniekiem, kuru skaita pieaugums tuvāko trīs gadu laikā varētu būt līdz tūkstotim, ieskaitot arī valsts funkciju nodrošināšanā iesaistītā autotransporta, piemēram - dabasgāzes un biometāna darbināto jaunu ugunsdzēsēju transporta vienību skaita pieaugumu Latvijā.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neradīs negatīvu ietekmi uz tautsaimniecību, ņemot vērā to, ka nav paredzētas esošās akcīzes nodokļa likmes izmaiņas dabasgāzei kā degvielai transportam. Tiesiskais regulējums neietekmēs negatīvi konkurenci.Tiesiskais regulējums pozitīvi ietekmēs vidi, jo palielinoties transportlīdzekļu skaitam, kuri izmantodabasgāzi kā degvielu transportam , samazināsies radītās CO2 emisijas.Tiesiskais regulējums neietekmēs veselību vai ietekmēs to pozitīvi, uzlabojoties gaisa kvalitātei pilsētās ilgtermiņā.Tiesiskais regulējums neietekmēs nevalstiskās organizācijas.Tiesiskais regulējums neietekmēs administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārais novērtējums  | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |  |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |   |   |   |   |   |   |   |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |   |   |   |   |   |   |   |
| 3.1. valsts pamatbudžets |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |
| 3.2. speciālais budžets |  0 |  0 |  0 |  0 |  0 | 0  | 0  |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0  |  0 |  0 |  0 |  0 |  0 |  0 |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | 0 |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi likumā “Par akcīzes nodokli”  |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2014. gada 28. jūnija paziņojums Nr. 2014/C 200/01 “Pamatnostādnes par valsts atbalstu vides aizsardzībai un enerģētikai 2014.–2020. gadam” (Eiropas Savienības Oficiālais Vēstnesis, 2014. gada 28. jūnijs, 57. sējums, Nr. C 200).Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (Eiropas Savienības Oficiālais Vēstnesis, 2004. gada 30. aprīlis, Nr. L140). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2014. gada 28. jūnija paziņojums Nr. 2014/C 200/01 “Pamatnostādnes par valsts atbalstu vides aizsardzībai un enerģētikai 2014.–2020. gadam” (Eiropas Savienības Oficiālais Vēstnesis, 2014. gada 28. jūnijs, 57. sējums, Nr. C 200) (turpmāk – Pamatnostādnes).Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (Eiropas Savienības Oficiālais Vēstnesis, 2004. gada 30. aprīlis, Nr. L140) (turpmāk – regula Nr. 794/2004). |
| A | B | C | D |
| Pamatnostādņu 81. un 82. punkts | Noteikumu projekta 1.3. apakšpunkts | Pamatnostādņu prasības tiek ievērotas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Pamatnostādņu 16. punkts | Noteikumu projekta 1.3. apakšpunkts | Pamatnostādņu prasības tiek ievērotas pilnībā. | Noteikumu projekts paredz stingrākas prasības kā šīs tabulas A ailē minētās ES tiesību akta vienības. |
| Pamatnostādņu 253. punkts | Noteikumu projekta 1.3. apakšpunkts | Pamatnostādņu prasības tiek ievērotas pilnībā | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Pamatnostādņu 104., punkts | Noteikumu projekta 1.3. apakšpunkts | Pamatnostādņu prasības tiek ievērotas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Pamatnostādņu 105. punkts | Noteikumu projekta 1.3. apakšpunkts | Pamatnostādņu prasības tiek ievērotas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Pamatnostādņu 106. punkts | Noteikumu projekta 1.3. apakšpunkts | Pamatnostādņu prasības tiek ievērotas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 794/20049. pants | Noteikumu projekta 1.3. apakšpunkts | Regulas Nr. 794/2004 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 794/200411. pants | Noteikumu projekta 1.3. apakšpunkts | Regulas Nr. 794/2004 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Šī projekta apstiprināšanas procesa gaitā ir paredzēts šo projektu pievienot, ka daļu no Eiropas Komisijai iesniedzamo dokumentu pakas pie elektroniski nosūtāma paziņojuma par valsts atbalstu, izmantojot tīmekļa lietojumprogrammu – Interaktīvie valsts atbalsta paziņojumi (SANI2). |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
|  **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek īstenota saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4. apakšpunktu.  |
| 2. | Sabiedrības līdzdalība projekta izstrādē | Sabiedrības līdzdalība tiek īstenota saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu – Likumprojekts ir publicēts Ekonomikas ministrijas tīmekļvietnē: https://www.em.gov.lv/lv/diskusiju-dokumenti.  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | BVKB un VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.Projekta izpildei nav nepieciešama jaunu institūciju izveide, esošo institūciju likvidācija vai reorganizācija.Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav. |
|  |

Ekonomikas ministrs J.Vitenbergs

J.Rozītis, 67013272

Janis.Rozitis@em.gov.lv